
**BREVMETODEN**

Vi har valgt brevmetoden som et av verktøyene i datainnsamlingen. Brevmetoden innebærer at vi inviterer elevene til å skrive brev til klasselærer(e). Dette vil oss et godt grunnlag for å gjennomføre en kulturanalyse med elevene ift tilbakemeldinger i klassen. Verktøyet vil gi oss god erfaring som vi senere kan benytte i praksis for å forstå hvordan elevene erfarer arbeidet med tilbakemeldinger. Metoden er enkel å administrere og innsamlingen av empiri kan avsluttes når vi har mottatt de ferdigskrevne brevene. Brevmetoden har også fordeler for informantene da skriving av brev i seg selv kan bidra til læring.

Vi skal ha tre målinger i løpet av året ved hjelp av brevmetoden. Brevet skal rettes til lærer, samles inn av lærer og gjennomgås og kategorisert av lærer eller lærerteam. Alle brevene skal tas vare på i etterkant.

Videre når det gjelder brevmetoden er følgende faktorer viktig:

* I brevene skal barna skrive ca en halv side om
  + Hvor ofte (er det vanlig at dere i klassen) har du kameratvurdering (at du sier noe om en medelevs arbeider, eks to stjerner og et ønske)
* Tilbakemeldinger fra lærere
  + Hvor vanlig er det at du får tilbakemeldinger, oppovermeldinger og framovermeldinger i klassen (dette må forklares for elevene, eks framovermelding er det samme som hva du må gjøre framover for å nå målet osv)
  + Viktig at de skriver noe om hvor vanlig det er å få tilbakemeldinger ikke bare på oppgaver, men også på arbeidsrutiner/prosesser eks lekser, trivselsregler i klassen osv.

For de minste barna må lærer intervjue og skrive.

MVH MATTIAS